Klostergata 21 (Moss)

Forretnings- og boliggården Klostergata 21 står i dag som et kulturminne i Moss. Det har tidligere vært en reperbane, sammen med dagens Klostergata 17, 19 og 15.

Historie 
Boligen ble ikke bygd før i 1914, rett rundt 1. verdenskrig.

16. juli 1881 startet den andre av to store bybranner i Moss og strakk seg langs med Klostergaten og Kongens gate. Brannen startet ved Moss bryggeri og bevegde seg sør- og øst over Klostergaten 1. Brannen varte i ca. 8 timer og tok totalt 39 hus. Daværende klostergata 21 var dessverre en av husene som gikk med brannen den gangen. Dagens Klostergata 21 ble bygd etter de store bybrannene, i 1858 og 1881. Etter brann hendelsene ble det innført murtvang for å forebygge andre store bybranner.

Alle skraverte bygninger ble ødelagt i brannen i gatene.

Byggestil 
Klostergata 21 er bygd opp i mur, etter reguleringsbestemmelsen murtvang. Denne reguleringsbestemmelsen ble svært populær i flere byer i Norge, nettopp for å redusere brannfare. Det ble derfor ikke lenger lov å bygge hus i tremateriale. Derfor er klostergata 21 i dette tilfellet bygget i en type stein produsert av Brynhildsen & sønn. Bygget er murt opp av brynhilsen-blokker, i sen jugendstil.   

På kartet fra 1914 har husene forskjellige farger, dette skyldes at husene er bygget av forskjellige materialer. Husene som er markert røde er bygget av mur og de husene som er markerte gule er bygget av tremateriale. Klostergata 21 er markert i en brun farge, trolig grunnet at huset er bygget av en ny type stein, altså brynhildsensstein.

Brynhildsen & sønn 
Brynhildsenstein ble funnet opp av murer og produsent av betongblokker, Brynhild Brynhildsen, og produsert på B. Bryhnildsen Cementvarefabrikk, som startet opp i 1913 i Moss. Steinen var spesiell og kan sammenlignes med dagens lecablokker, den eneste forskjellen er at Brynhildsenstein var av stein, og ikke brent leire omdannet til små porøse kuler, slik lecablokkene i dag produseres. Brynhildsen ble født i 1890 og startet tidlig sin karriere som murer, før han døde 10. 02. 1981 i Moss.

Beboere 
Eiendommen Klostergaten 21 ble solgt av X. Sande til Johan Karlsen i 1910. Selve huset ble ikke bygget før i 1914. Beboerne i husholdningen het Johan Oluf Karlsen (f. 1875), gift med Anna Konstanse Karlsen (f. 1879). Deres to barn Borgil Marie Karlsen (f. 1906) og Ruth Karlsen (f. 1913) samt Oluf Antonius Johansen (f. 1898), Henry Arthur Johansen (f. 1900), Reidar Johansen (f. 1902), Paul Johansen (f. 1904) og Rolf Johansen (f. 1909). Johan Oluf Karlsen og Oluf Antonius Johansen var begge sykkelarbeidere trolig i en av byens sykkelfabrikker.

I 1915 ervervet Frida Brandstrup, som var en dansk statsborger, eiendommen Klostergaten 21.

I. Thorden og hustru Kristine fikk dødsboet til Josefine Schous i 1943, altså Klostergaten 21 for  kroner.

1958 flyttet familien Larsen inn, og fru Larsen startet frisørsalong rundt tidlig 1960. På samme tid holdt skomaker Kristiansen til der. Han bodde i 1. etasje og hadde skomakerverksted i kjelleren. Frisørsalongen ble avviklet på slutten av 1990-tallet hvor sønnen Gisle Larsen åpnet en antikvitetsforretning. 

I 2010 kjøpte Hasan Aydin Klostergata 21. Han har trolig leid ut dette til eieren av «La Locansa Pizzeria». Februar 2020 ønsker gårdeier Hasan Aydin å åpne sin eget restaurant, der det skal selges tyrkisk mat.

Gården står i dag som et bevaringsverdig kulturminne, på bakgrunn av alder, autensitet og representativitet som en del av et historisk gatemiljø langs Kongeveien. Det vil derfor ikke tillates rivning av boligen.

Referanser 

Byggverk i Moss
Kulturminner i Moss
Klostergata (Moss)